**Մնացական Բենիամինի Հովհաննիսյան** (նոյեմբերի 29, 1926(1926-11-29), Երևան, Հայկական ԽՍՀ, ԱԽՖՍՀ, ԽՍՀՄ - դեկտեմբերի 23, 2020(2020-12-23)), հայկական սպորտի երախտավոր, որը մեծ ավանդ է ունեցել Հայաստանում սպորտային մարմնամարզության, գեղասահքի և հեծանվային սպորտի զարգացման գործում։ Հայաստանի վաստակավոր մարզիչ, համամիութենական կարգի մրցավար։

Կենսագրություն
--------------

Մնացական Բենիամինի Հովհաննիսյանը ծնվել է 1926 թվականի նոյեմբերի 29-ին Երևանում, ծառայողի ընտանիքում։

Մանկական տարիքից մտել է սպորտի ասպարեզ՝ պարապել է սպորտային մարմնամարզություն։

1950 թվականին ավարտել է Ֆիզիկական կուլտուրայի հայկական պետական ինստիտուտը։ 1952-1953 թվականներին կատարելագործվել է Լենինգրադի Պյոտր Ֆարանցևիչի անվան ֆիզիկական կուլտուրայի ինստիտուտի կատարելագործման ֆակուլտետում։

Մարզչական գործունեություն
-------------------------

Աշխատել է երեք մարզաձևում և երեքում էլ ունեցել է գերազանց արդյունքներ։

Սպորտային մարմնամարզություն
Սպորտային մարմնամարզության ասպարեզում պատրաստել է բարձր վարպետությամբ մարզիկներ, որոնք Հայաստանի հավաքականի կազմում Խորհրդային Միության առաջնության մրցումներում գրավել են երկրորդ տեղը։ Այդ նվաճման Հովհաննիսյանին շնորհվել է Հայաստանի վաստակավոր մարզչի կոչում։ Մրցավարական ասպարեզում իր գործունեության համար ստացել է համամիութենական կարգի մրցավարի կոչում։

Գեղասահք
Մնացական Հովհաննիսյանը զգալի ավանդ է ունեցել 1972 թվականին հայկական գեղասահքի դպրոցի հիմնադրման և զարգացման գործում, նա 10 տարի ղեկավարել է այդ դպրոցը։

Նրա օրոք հայ գեղասահորդները գրանցել են ամենաբարձր ցուցանիշները, իսկ Գուրգեն Վարդանյանը նվաճել է ԽՍՀՄ գավաթը։

ԽՍՀՄ մրցումներում նվաճումներ են ունեցել. պատանիների մեջ՝ Սահակ Մխիթարյանը (ԽՍՀՄ պատանիների չեմպիոն), Գուրգեն Վարդանյանը (ԽՍՀՄ եռակի գավաթակիր)։

Հեծանվային սպորտ
Այնուհետև Հովհաննիսյանն աշխատել է հեծանվային սպորտի հանրապետական կենտրոնում, որտեղ այդ մարզաձևի պատմության մեջ պատրաստվել է աշխարհի երկու չեմպիոն՝ Մեսրոպ Շաբոյանը՝ խճուղային հեծանվավազքի մրցումներում, և Օլեգ Կլևցովը՝ հեծանվահրապարակում, որոնց ընդհանուր ֆիզիկական պատրաստականությունը տրվել է Մնացական Հովհաննիսյանի կողմից։

Պարգևներ
--------

Աշխատանքային գործունեության ընթացքում 16 տարբեր կազմակերպությունների կողմից ստացել է 45 պատվոգիր և 2 տարբեր մարզադպրոցների մանկավարժական խորհրդների շնորհակալագրեր իր կատարած աշխատանքի համար։

|  |  |  |
| --- | --- | --- |
|  | Պարգևներ և գովասանագրեր |  |
|  | ԽՍՀՄ սպորտ կոմիտե | 3 |
|  | ԽՍՀՄ լուս. նախարարութ. | 1 |
|  | ՀԽՍՀ սպորտկոմիտե | 5 |
|  | ՀԽՍՀ լուս. նախարարութ. | 5 |
|  | ՀԼԿԵՄ կենտրոնական կոմ. | 7 |
|  | Երևանի ֆ.կ.կոմիտե | 6 |
|  | Երևանի ժող. կրթութ. բաժին | 4 |
|  | Սպանդարյանի շրջանի ֆ.կ.կ. | 1 |
|  | Գիտելիք ընկ. Երևանի կազմ. | 4 |
|  | Ֆ.Կ.տեխնիկում | 1 |
|  | Լենինական քաղ. Սպորտկոմիտե | 1 |
|  | Մարմնամարզութ. Մարզդպրոց | 3 |
|  | Գեղասահքի մարզդպրոց | 3 |
|  | Հայաստանի Սպորտի նախարարի շնորհակալագիր | 1 |
|  | **Ընդամենը** | 45 |

2 մեդալ ԽՍՀՄ Գերագույն խորհրդի նախագահության կոդմից երկարատև և բարեխիղճ աշխատանքի համար։

Մահ
---

Վախճանվել է 2020 թվականի դեկտեմբերի 23-ին, 94 տարեկան հասակում։

Պատկերասրահ
-----------

* Պատկեր:Մնացական Հովհաննիսյան.jpg

Ծանոթագրություններ
------------------

1. 1 2  94 տարեկանում մահացել է հայկական սպորտի մեծ երախտավոր Մնացական Հովհաննիսյանը
2. 1 2
3. 1 2 3 4 5 6 7  «94 տարեկանում մահացել է հայկական սպորտի մեծ երախտավոր Մնացական Հովհաննիսյանը». *Armtimes.com*. Վերցված է 2021 թ․ մարտի 28-ին.
4. ↑  «Հայաստանը երբևիցե չի ունեցել այնպիսի գեղասահորդներ, ինչպիսին ունի հիմա. հարցազրույց». *sport.news.am*. Վերցված է 2021 թ․ մարտի 28-ին. `{{cite web}}`: Text "NEWS.am Sport - Ամենը՝ սպորտի մասին" ignored (օգնություն)